#### **SÚKROMNÁ ŠKOLA UMELECKÉHO PRIEMYSLU ANIMOVANEJ TVORBY**SŠUPAT_LOGO_COLOR_POSITIVE.png

#### **VLASTENECKÉ NÁM. 1, 851 01 BRATISLAVA SLOVAK REPUBLIC**

### tel.: 02/6241 1668 IČO: 36 06 82 84 <http://www.uat.sk>

mob.: 0902 901910 DIČ: 20 21 56 05 63 [uat@uat.sk](mailto:uat@uat.sk)

Číslo konania: 1048/ŠAT/2022

Bratislava, 25.10.2022

Zriaďovateľka Súkromnej školy umeleckého priemyslu animovanej tvorby Mgr. Viera Zavarčíková vyhlasuje v zmysle zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,

**výberové konanie na obsadenie miesta riaditeľa/riaditeľky**

**Súkromnej školy umeleckého priemyslu animovanej tvorby,**

**Vlastenecké námestie 1, 851 01 Bratislava**

**Kvalifikačné predpoklady:**

* vysokoškolské vzdelanie II. stupňa pedagogického smeru a ďalšie kvalifikačné predpoklady podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v platnom znení a podľa Vyhlášky MŠVVaŠ SR č. 1/2020 Z. z. o kvalifikačných predpokladoch pedagogických zamestnancov a odborných zamestnancov v platnom znení
* najmenej 5 rokov výkonu pracovnej činnosti pedagogického zamestnanca ku dňu uskutočnenia výberového konania, prax v riadiacej činnosti v školstve je vítaná

**Ďalšie požadované predpoklady:**

* spôsobilosť na právne úkony v plnom rozsahu
* bezúhonnosť
* zdravotná spôsobilosť
* ovládanie štátneho jazyka
* vítaná je pracovná znalosť cudzieho jazyka
* znalosť školskej legislatívy
* komunikačné, organizačné a riadiace schopnosti a skúsenosti
* manažérske zručnosti, strategické myslenie
* osobnostné a morálne predpoklady
* lojálnosť, flexibilita

**Požadované doklady k prihláške:**

* žiadosť o zaradenie do výberového konania
* motivačný list
* osobný dotazník, profesijný štruktúrovaný životopis s uvedením kontaktných údajov, vrátane mailovej adresy a telefónneho čísla
* kópie dokladov o vzdelaní (originál k nahliadnutiu je nutné priniesť na výberové konanie)
* doklad o pedagogickej praxi
* lekárske potvrdenie o telesnej a duševnej spôsobilosti pedagogického zamestnanca
* čestné vyhlásenie o splnení predpokladu bezúhonnosti podľa § 15 ods. 1 zákona č. 138/2019 Z. z. o pedagogických zamestnancoch a odborných zamestnancoch
* čestné vyhlásenie o pravdivosti údajov uvádzaných v žiadosti a ostatných požadovaných dokladoch,
* súhlas na použitie osobných údajov pre účely výberového konania podľa zákona č. 18/2018 Z. z. o ochrane osobných údajov a o zmene a doplnení niektorých zákonov

**Doplňujúce informácie pre uchádzačov:**

* v zmysle zákona č. 596/2003 Z. z. o štátnej správe v školstve a školskej samospráve vyhlasuje výberové konanie Mgr. Viera Zavarčíková, ako zriaďovateľka školy. Výberovou komisiou je Rada školy. Funkčné obdobie riaditeľa školy je päťročné.
* Platové podmienky sú určené podľa Zákonníka práce. Funkčný plat bude stanovený podľa dosiahnutého vzdelania, odpracovaných rokov a plnenia pracovných úloh v rozmedzí od 3.000,-eur do 3.300,-eur
* informácie o škole získate na [www.uat.sk](http://www.uat.sk)

**Prihlášky s požadovanými dokladmi** **zasielajte** **do 12.12.2022** (rozhodujúci je dátum poštovej pečiatky) **v obálkach s  označením „VÝBEROVÉ KONANIE – SŠUP animovanej tvorby - NEOTVÁRAŤ**“, na adresu: Súkromná škola umeleckého priemyslu animovanej tvorby, Vlastenecké námestie 1, 851 01 Bratislava.

Uchádzačom, ktorí splnia podmienky, bude termín a miesto výberového konania oznámené elektronicky. Uchádzači, ktorí nesplnia podmienky, nebudú zaradení do výberového konania a budú im predložené materiály vrátené späť.